**อาจารย์คณะสัตวแพทยศาสตร์ มข.เป็นหัวหน้าโครงการแก้จนพื้นที่อำเภอแวงใหญ่ จังหวัดขอนแก่น**

เช้าวันพฤหัสบดีที่ 22 มีนาคม 2561 ที่ผ่านมา ณ โรงเรียนบ้านรัตนะ ตำบลโนนทอง อำเภอแวงใหญ่ จังหวัดขอนแก่น ได้มีพิธีเปิดโครงการแก้ปัญหาความยากจนตามแนวเศรษฐกิจพอเพียงของสำนักงานประสานความร่วมมือพัฒนาภาคตะวันออกเฉียงเหนือ มหาวิทยาลัยขอนแก่น โดย **รศ.รังสรรค์ เนียมสนิท** อดีตรองอธิการบดี มหาวิทยาลัยขอนแก่น และทำหน้าที่เป็นผู้อำนวยการสำนักฯ โดยโครงการนี้เป็นโครงการที่สำนักงานประสานความร่วมมือพัฒนาภาคตะวันออกเฉียงเหนือ มหาวิทยาลัยขอนแก่นได้ดำเนินการขึ้นโดยได้ดึงเอาความรู้ความเชี่ยวชาญจากบุคลากรของมหาวิทยาลัยจากส่วนงานต่างๆร่วมทำงานกันในรูปแบบของการบูรณาการ โดยมียุทธศาสตร์ที่สำคัญได้แก่ **สร้างความมั่นคงทางอาหาร พลังงานและน้ำตามหลักปรัชญาเศรษฐกิจพอเพียง** **การใช้ทรัพยากรธรรมชาติและสิ่งแวดล้อมอย่างยั่งยืน** **เสริมสร้างสุขภาพชุมชน พัฒนาองค์กรชุมชน** และ **พัฒนาสวัสดิการชุมชน**  ซึ่งโครงการฯในพื้นที่ตำบลโนนทอง อำเภอแวงใหญ่นี้มี **ผศ.น.สพ.เสรี แข็งแอ** อาจารย์สังกัดสาขาวิชาสัตวแพทยศาสตร์ คณะสัตวแพทยศาสตร์ มหาวิทยาลัยขอนแก่นเป็นหัวหน้าโครงการฯ และมี **รศ.น.สพ.ดร.ชูชาติ กมลเลิศ** คณบดี ร่วมเป็นเกียรติในพิธีเปิดในครั้งนี้ด้วย